મુંબઇ: સરકારે ગુડ્સ એન્ડ સર્વિસ ટેક્સના પેન્ડિંગ રિફંડના દાવાઓ ઉકેલવા માટે રૂ. ૧૨,૭૦૦ કરોડ મંજૂર કર્યા છે. જીએસટીના એક અધિકારીના જણાવ્યા પ્રમાણે નિકાસકારોના મોટા ભાગના રિફંડ દાવાઓની પતાવટ કરાઇ છે. સેન્ટ્રલ બોર્ડ ઓફ એક્સાઇઝ એન્ડ કસ્ટમ દ્વારા ૧પ માર્ચથી ૩૧ માર્ચ સુધી ગુજરાત સહિત દેશભરમાં આવેલ એક્સાઇઝ એન્ડ કસ્ટમની ઓફિસમાં ખાસ રિફંડ સુવિધા શિબિરનું આયોજન કરવામાં આવ્યું હતું, જેમાં નિકાસકારો દ્વારા રિફંડના દાવા માટે ભરવામાં આવેલા ફોર્મમાં કરેલી ભૂલોને સુધારવામાં અધિકારીઓ દ્વારા મદદ કરવામાં આવી હતી.